Amedyaz yeṭṭef deg-s abrid akken ad d-yekfel akk ayen i tt-yeqqerḥen neɣ ayen yellan d uffir, neɣ ayen yebɣu ad as-yerr azal, ad d-yerr ɣur-s lwelha n tiyaḍ. Amedyaz di tmetti n leqbayel d win yettarran assaɣ gar umdan d tmettiis, tikwal d netta i iferrun timsal, yesseḥbibir ɣef wazalen n tmetti, tutlayt-is, assaɣen-is,atg. Yedda-d umedyaz amecwar d alqayan armi d tallit tamirant, netta mazal yessenfali ɣef temsal n tudert, ɣef wadeg-is deg tmetti; mazal yesseḥbibir ɣef waṭas n tɣawsiwin iɛeddan, ddrent deg tensayit yerra-asent tudert ad qqiment i lebda.